Document ID: 31987R1708

Padomes Regula (EEK) Nr. 1708/87
(1987. gada 15. jūnijs)
par Eiropas Ekonomikas kopienas un Seišelu Salu Republikas nolīguma noslēgšanu par zveju pie Seišelu salām
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 43. pantu,
ņemot vērā Spānijas un Portugāles Pievienošanās aktu un jo īpaši tā 167. panta 3. punktu,
ņemot vērā Komisijas priekšlikumu [1],
ņemot vērā Eiropas Parlamenta atzinumu,
tā kā Seišelu Salu Republika ir lauzusi 1985. gada 23. maijā Briselē parakstīto nolīgumu starp Seišelu Salu Republiku un Eiropas Ekonomikas Kopienu par zveju ap Seišelu salām [2] tā pirmā trīs gadu piemērošanas laika posma beigās;
tā kā saskaņā ar nolīguma 12. pantu Kopiena un Seišelu Salu Republika ir risinājušas sarunas, lai noteiktu nepieciešamos nolīguma grozījumus;
tā kā šo sarunu rezultātā 1986. gada 3. decembrī tika parafēts jauns nolīgums; tā kā minētā nolīguma apstiprināšana ir Kopienas interesēs,
IR PIEŅĒMUSI ŠO REGULU.
1. pants
Ar šo Kopiena apstiprina nolīgumu starp Eiropas Ekonomikas kopienu un Seišelu Salu Republiku par zveju pie Seišelu salām.
Nolīguma teksts ir pievienots šai regulai.
2. pants
Ar šo Padomes priekšsēdētājs ir pilnvarots iecelt pilnvarotās personas nolīguma parakstīšanai, lai tas kļūtu saistošs Kopienai [3].
3. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1987. gada 15. jūnijā

Labels: 18
6